Konlarni oʻzlashtirish monitoring qilinadi

Vazirlar Mahkamasining 25.11.2020 yildagi «Neft va gaz konlarini oʻzlashtirishning seysmogeodinamik jarayonlarga ta’sirini monitoring qilish tizimini takomillashtirish toʻgʻrisida»gi 746-son qarori qabul qilindi.
Hujjat Prezidentning 2.03.2020 yildagi «2017–2021 yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini «Ilm, ma’rifat va raqamli iqtisodiyotni rivojlantirish yili»da amalga oshirishga oid davlat dasturi toʻgʻrisida»gi PF-5953-son Farmoniga muvofiq qabul qilingan.
Qaror bilan FVV, Fanlar akademiyasi va Energetika vazirligining «Dengizkoʻl», «Hisor», «Qandim» va «Oqqul» konlarida uglevodorodlarni qazib olishning seysmogeodinamik jarayonlarga ta’sirini monitoring qilish tizimini (keyingi oʻrinlarda - monitoring tizimi) 1.03.2021 yildan e’tiboran joriy etish toʻgʻrisidagi taklifi ma’qullandi. Tizim хalqaro tajribalar asosida «Dengizkoʻl», «Hisor», «Qandim» va «Oqqul» konlarini oʻzlashtirishda sinab koʻrildi.
Neft va gaz konlarini oʻzlashtirishning seysmogeodinamik jarayonlarga ta’sirini monitoring qilish tizimi toʻgʻrisidagi nizom tasdiqlandi. Unda quyidagilar nazarda tutiladi:
Shuningdek Nizomda monitoring tizimini tashkil etish, uni amalga oshirish va moliyalashtirish tartibi qayd etilgan.
Energetika vazirligiga quyidagi vazifalar topshirildi:
Hujjat Qonun hujjatlari ma’lumotlari milliy bazasida e’lon qilingan va 26.11.2020 yildan kuchga kirdi.
Bahodir Buхoriy